stanford-oval/wikipedia huggingface dataset:
Mardž Dabiqin taistelu
Tausta

Osmanien valtakunnan ja Egyptiä hallinneiden tšerkessitaustaisten burdži-mamelukkien välit olivat alkaneet kiristyä osmanien alkaessa laajentaa omaa valtakuntaansa. Mamelukkeja heikensi osmaneihin verrattuna heidän konservatiivinen sotilaseliittinsä, joka vaikeutti armeijan uudistusten läpivientiä, ja sotalaitoksen ylläpidon hinnan jatkuva nousu johti taloudelliseen ahdinkoon. Osmaneilla vastaavaa ongelmaa ei ollut. Molemmat osapuolet olivat ensin tyytyneet tukemaan puskureina toimineita liittolaisiaan, mutta vuosina 1485–1491 valtakunnat ajautuivat jo suoraan sotien sarjaan. Mamelukkien onnistui vielä tällöin pitää puolensa määrällisesti suuremman armeijansa avulla ja osmanien ollessa sidottuna myös muille rintamille.
Mamelukkien johtoon nousi 1501 useat kapinat taltuttanut sulttaani Qansuh al-Ghauri. Al-Ghauri pyrki toteuttamaan joitakin uudistuksia esimerkiksi perustamalla musketeilla vartustetun rykmentin. Osmanit olivat kuitenkin sotilaallisesti ylivoimaisia. Valtakuntien onnistui kuitenkin tehdä jopa yhteistyötä Intian valtamerellä yhteistä vihollistaan Portugalia vastaan. Osmanisulttaani Selim I voitti vihollisensa safavidien Persian Čalderanin taistelussa vuonna 1514. Hän oli turhaan odottanut apua muodollisilta liittolaisiltaan mamelukeilta, jotka olivat kuitenkin katsoneet parhaaksi seurata sivusta persialaisten ja osmanien kuluttaessa toisiaan. Osmanien voitto Čalderanissa tuli kuitenkin yllätyksenä ja mahdollisti Selim I:n kääntymisen entistä liittolaistaan vastaan.
Taistelu

Al-Ghauri marssitti joukkonsa Egyptistä mamelukkien hallitsemaan Syyriaan ja saapui Aleppoon 11. heinäkuuta 1516. Selim I oli puolestaan lähtenyt armeijoineen kohti aluetta Konstantinopolista 5. kesäkuuta. Aleppossa al-Ghauri otti vastaan lähettilään, joka toi viestin Selimiltä. Selimin viesti oli kehotus mamelukeille kohdata osmanit Mardž Dabiqissa hieman Aleppon pohjoispuolella. Osmanien virallisen historiankirjoituksen mukaan päätös hyökätä mamelukkeja vastaan tehtiin, koska al-Ghauri oli yrittänyt liittoutua safavidien kanssa osmaneja vastaan. Todellisuudessa näyttöä tällaisesta liitosta ei ole.
Mamelukkien armeijan koko oli useimpien lähteiden mukaan noin 20 000. Osmaneja oli noin kolme kertaa enemmän. Mamelukkien keskustaa johti sulttaani, oikeaa siipeä Damaskoksen kuvernööri Sibai ja vasenta siipeä Khairbei. Selim I:n puolella osmanien kahta sivustaa johtivat suurvisiiri Sinan pašša ja Yunus pašša. Mamelukkien armeija oli pienempi, ja lisäksi sitä vaivasi sisäinen hajanaisuus. Osmanien oli ennen taistelua onnistunut lahjoa Khairbei, joka sittemmin taistelun sytyttyä veti johtamansa joukot pois taistelusta. Mamelukit olivat myös keskimäärin kokemattomampia, ja heidän varustuksensa oli vanhanaikaista. Muskettijoukot oli jätetty Punaisellemerelle. Osmaneilla oli tuliaseita ja tykkejä.
Taistelu Mardž Dabiqissa alkoi 24. elokuuta, ja itse taistelu kesti verrattain lyhyen aikaa. Aluksi näytti siltä, että mamelukkien ratsuväki olisi onnistumassa vihollisiaan vastaan. Pian he alkoivat kuitenkin jäädä alakynteen osmanien tuliaseiden ja tykkien takia. Kesken taistelun Khairbei veti omat joukkonsa kohti Hamaa ennen taistelua tekemänsä sopimuksen mukaisesti. Taistelun kuluessa sulttaani al-Ghauri putosi hevosensa selästä ja sai surmansa. Iäkkään sulttaanin kuolinsyy on saattanut olla halvaus. Ruumista ei löydetty koskaan. Sulttaanin kuoltua osmanit löivät mamelukkien joukot hajalle ja surmasivat heistä monia.
Seuraukset

Mamelukkien armeijan pääosa oli tuhoutunut. Jotkut selviytyjistä pakenivat Aleppoon ja Damaskokseen. Selim I vakiinnutti taistelun jälkeen asemansa Syyriassa ja eteni lopulta Egyptiin, jonka puolustusta yritti järjestää al-Ghaurin veljenpoika Tumanbei. Hätäisesti kootut mamelukkijoukot voitettiin Raidanijjassa tammikuussa 1517. Kairon omistuksesta käytiin vielä pari taistelua, mutta lopulta viimeinen mamelukkisulttaani hirtettiin Bab Zuwailan portilla huhtikuussa 1517.
Selim I
Qansuh al-Ghauri
Metodismi Ruotsissa

Metodismi saapui Ruotsiin ensimmäisen kerran 1830- ja 1840-luvuilla Tukholmassa työskennelleen George Scottin välityksellä. Scott saarnasi Tukholmassa ns. Englantilaisessa kappelisssa. 1830-luvun metodistiherätyksen on sanottu luoneen pohjan monille ruotsalaisille herätysliikkeille.
Ruotsin metodistikirkon syntyminen oli seurausta Amerikan vallankumouksesta. Ruotsalaiset maahanmuuttajat perustivat metodistikirkon Amerikassa ja Ruotsiin palanneet merimiehet ja metodistipapit saarnasivat ja perustivat seurakuntia rannikkokaupunkeihin. Ensimmäiset metodistiseurakunnat perustettiin vuonna 1868 Tukholmaan, Karlskronaan, Kalmariin, Göteborgiin ja Kungsbackan Valldaan.
Ruotsin metodistikirkko perustettiin samana vuonna 1868 ja vuonna 1876 kirkon asema tunnustettiin valtion tasolla ja metodistit saivat oikeuden kasteeseen, vihkimiseen ja hautaamiseen. Pian metodistit alkoivat julkaisemaan lehtiä kuten Lilla Sändebudet ja Svenska Sändebudet.
Historia

Ruotsalaiset herätysliikkeet olivat ajan mittaan saaneet voimakkaita vaikutteita sekä Saksasta että Ranskasta. 1800-luvulla englantilainen vaikutus lisääntyi muun muassa Napoleonin sotien aikaisista kaupan ehdoista. Vuonna 1830 Tukholmaan saapui metodistisaarnaaja George Scott, joka huolehti Samuel Owenin metallityöläisten hengellisestä hyvinvoinnista. Scott oppi ruotsin kielen nopeasti ja alkoi saarnata ruotsalaisille. Scottia kutsuttiin runsaasti puhumaan eri kristillisten ryhmien tilaisuuksiin ja erityisesti hän osallistui raittiusliikkeen tilaisuuksiin.
Vuonna 1839 Scott perusti metodistiseurakunnan Tukholmaan, jota pidetään Ruotsin ensimmäisenä vapaaseurakuntana. Scottin toiminta herätti paljon myös vastarintaa. Tukholmassa Scott saarnasi yhdessä ruotsalaisten herätysjohtajien kanssa Englantilaisessa kappelissa, joka myöhemmin nimettiin Betlehem-kirkoksi. Aluksi Aftonbladet kirjoitti Scottin toiminnasta myötämielisesti, mutta amerikanvierailujen aikaan mielipiteet kääntyivät Scottia vastaan. Myöhemmin Scottia pidettiin vaarallisena saarnaajana, joka toi ulkomaisia vaikutteita maahan. Suhtautumisen muutoksen ja Aftonbladetin propagandan vuoksi Scott jätti Ruotsin vuonna 1842.
Metodistikirkko Tukholman Södermalmilla.
Millisekuntipulsari

Millisekuntipulsari on pulsari joka pyörii akselinsa ympäri 1-10 millisekunnissa. Niitä on havaittu sähkömagneettisen spektrin radio-, röntgen- ja gammasäteiden osuuksissa. Niiden alkuperän johtava teoria on, että ne ovat vanhoja, nopeasti pyöriviä neutroni-tähtiä joiden pyörimisnopeus on vaihtunut kun siihen tuli enemmän materiaalia sen kumppanitähdeltä.
Michael Bleekemolen

| Michael Bleekemolen |
| --- | --- |
 Michael Bleekemolen vuonna 2011
Henkilötiedot
Kansalaisuus:   Alankomaat
Formula 1 -ura
Aktiivivuodet:  1977–1978
Talli(t):  RAM (1977) ATS (1978)
Kilpailuja:  5 (1 startti)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Hollannin Grand Prix 1977
Viimeinen kilpailu:  Kanadan Grand Prix 1978
Michael Bleekemolen (s. 2. lokakuuta 1949 Amsterdam) on alankomaalainen entinen moottoriurheilija, joka kilpaili Formula 1 -luokassa kausina 1977 ja 1978. Hän osallistui kisaviikonloppuun viidesti, mutta pääsi starttaamaan itse kisaan vain kerran lähtöruudusta 25, Yhdysvaltain GP:ssä 1978, jonka hän keskeytti.
Hänen molemmat poikansa Jeroen ja Sebastiaan ovat myös tunnettuja kilpa-ajajia.
Metal Gear Acid

| Metal Gear Acid |
| --- | --- |

Kehittäjä:  Konami
Julkaisija:  Konami
Ohjaaja:  Shinta Nojiri
Tuottaja:  Hideo Kojima
Pelisarja:  Metal Gear ja Metal Gear Ac!d
Julkaistu:  JP 16. joulukuuta 2004NA 22. maaliskuuta 2005EU 1. syyskuuta 2005
Lajityyppi:  Hiiviskelypeli
Pelimuoto:  Yksinpeli
Ikäluokitus:  ESRB: Alkaen 17 vuotta 
Alusta:  PlayStation Portable
Jakelumuoto:  Universal Media Disc
Lisää peliartikkeleitaVideopelien teemasivulla
Infobox OK : 
Metal Gear Acid (myös Metal Gear Ac!d) on Shinta Nojirin ohjaama ja Konamin julkaisema vuoropohjainen hiiviskelypeli, joka on julkaistu vuonna 2004 PlayStation Portablelle. Pelin tarina ei virallisesti kuulu Metal Gear -sarjan juonijatkumoon. Pelille on ilmestynyt myös jatko-osa, Metal Gear Acid 2.
Juoni

Vuonna 2016 terroristit kaappaavat lentokoneen, joka kuljettaa seuraavaksi Yhdysvaltain presidentiksi povattua senaattori Viggo Hachia. Terroristit vaativat Yhdysvaltain hallitukselta jotakin, joka kulkee nimellä "Pythagoras". Yhdysvaltain hallitus saa nopeasti selville, että "Pythagoras" on Afrikassa sijaitsevan Molonin tasavallan salainen sotilasprojekti, jonka takana on Lobito-suuryhtiö. Terroristit uhkaavat surmata Hachin, elleivät he saa Pythagorasta muutaman vuorokauden sisällä.
Molonin hallitus kieltäytyy tekemästä yhteistyötä Yhdysvaltojen kanssa, joten amerikkalaiset lähettävät erikoisjoukkoja hakemaan Pythagoraan. Molonilaiset kuitenkin surmaavat pian joukon jäsenet, joten Yhdysvaltain hallitus joutuu värväämään eläkkeelle siirtyneen palkkasoturin Solid Snaken tunkeutumaan Lobiton laboratorioon Molonissa, pelastamaan senaattorin ja ottamaan selvää Pythagoraan todellisesta luonteesta.
Aiheesta muualla

Metal Gear Ac!d MobyGamesissa (englanniksi)
Virallinen kotisivusto (englanniksi) (japaniksi)
Mehiläishoito

Hunajakenno
Mehiläishoito eli mehiläistenhoito tarkoittaa mehiläisten, etenkin tarhamehiläisten kasvatusta ja hoitoa hunajan ja mehiläisvahan keräämiseksi. Suomessa on noin 4 000 mehiläishoitajaa.
Mehiläishoidon historiaa

Mehiläisten hyödyntämistä kuvaavia luolamaalauksia on löydetty hyvinkin vanhoja. Aluksi hunajaa kerättiin villimehiläisten pesistä, mutta myöhemmin opittiin rakentamaan keinotekoisia mehiläispesiä mm. ontoista puunrungoista, oljesta ja saviruukuista. Egyptissä mehiläishoito tunnettiin jo varhain ja useiden faaraoiden, esimerkiksi Tutankhamonin, haudoista on löydetty sinetöityjä hunaja-astioita.
Useat antiikin Rooman ajan kirjailijat, esimerkiksi Vergilius ja Aristoteles ovat dokumentoineet mehiläishoitoa teoksissaan. Erityisen laaja todisteaineisto varhaisesta mehiläishoitokulttuurista on löydetty Rehovista, nykyisen Israelin alueelta.
Suomeen ensimmäisen mehiläispesän toi vuonna 1760 Turun piispa Mennander, mutta varsinaisesti mehiläistarhauksen yleistyminen Suomessa alkoi vasta hieman myöhemmin professori Pietari Kalmin myötävaikutuksella.
Mehiläishoidon käytäntöjä

Nykyisin mehiläisille rakennetaan irtokehäisiä pesiä, joissa vahakakut riippuvat irrallaan tukien varassa. Mehiläispesät koostuvat osastoista, jotka on asetettu päällekkäin torniksi. Pesälaatikon koosta riippuen irtokehiä on 7–11 vierekkäin. Osastojen lukumäärä riippuu mehiläisten ja hunajan määrästä; osastoja lisätään kesällä ja vähennetään syksyllä.
Hunajasato korjataan heinä-elokuussa. Samalla huolehditaan mehiläisten talviruokinnasta; pesään laitetaan sokeriliuosta.
Mehiläisten menestyksekäs hoito vaatii tietoa mehiläisten elämästä ja vuosikierrosta, jotta hoitotoimenpiteet tulisivat suoritetuiksi parhaaseen mahdolliseen aikaan. Se on tärkeää sekä mehiläisten hyvinvoinnin että hunajasadon määrän ja laadun kannalta.
Mehiläisten hoidossa käytetään suojavarusteita, jotka suojaavat mehiläisten pistoilta. Suojavarusteisiin kuuluvat mm. suojaverkolla varustettu hattu, paksut, mielellään vaaleat, vaatteet ja usein kernistä valmistetut käsineet.
Aiheesta muualla

Kuvia tai muita tiedostoja aiheesta Mehiläishoito Wikimedia Commonsissa
Hunajan kerääjä noin 6 000 vuotta vanhassa Valenciasta löydetyssä luolamaalauksessa
Mehiläishoitoa suojavarusteissa
Matkun työväentalo

| Matkun työväentalo |
| --- | --- |
Sijainti:  Matku, Forssa
Valmistumisvuosi:  1909
Rakennuttaja:  Matkun Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Matkun työväentalo oli Forssan kaupungin Matkun kylässä sijainnut työväentalo. Matku on kuulunut aiemmin myös Urjalan ja Koijärven kuntiin.
Historiaa

Matkun työväenyhdistys perustettiin vuonna 1907; myöhemmin se vaihtoi nimensä Ylikylän työväenyhdistykseksi. Talo valmistui syksyllä 1909. Sen vihkiäisissä syntyi tappelu, josta uutisoitiin laajasti. Kihlakunnanoikeus tuomitsi myöhemmin tapauksesta kolme miestä sakkoihin rauhanhäirinnästä.
Kesällä 1938 yhdistys järjesti talollaan arpajaisjuhlat, joiden ohjelmassa oli muun muassa lausuntaa, laulua, puhe ja kansankilpailuja. Illalla oli lisäksi tanssit. Syyskuussa 1939 talon vahtimestarin asuntoon murtauduttiin ja sieltä vietiin rahaa ja arvoesineitä. 1930-luvun lopun jälkeen talon vaiheista ei ole tietoa.
Menain riippusilta

| Menain riippusilta |
| --- | --- |
 Menain riippusilta
Ylittää:  Menainsalmi
Sijainti:  Wales, Iso-Britannia
Siltatyyppi:  riippusilta
Pituus:  417 m
Alituskorkeus:  30 m
Avattu liikenteelle:  30.1.1826
Koordinaatit:  53°13′12″N, 4°09′47″W
Lisää silta-artikkeleitaArkkitehtuurin teemasivulla
Menain riippusilta (kymriksi Pont Grog y Borth) sijaitsee Walesissä. Se ylittää Menainsalmen ja yhdistää Angleseyn saaren mantereeseen .
Historia

Ennen sillan valmistumista saareen kuljettiin salmen yli lautoilla. Se oli kuitenkin vaarallista, koska Menainsalmessa on voimakas virtaus. Salmen yli kulki kuitenkin Irlannista Englantiin nopein reitti, joka alkoi Holyheadin satamasta ja jatkui edelleen Angleseyn saaren poikki. Irlanti liitettiin Isoon-Britanniaan Unionilailla vuonna 1800. Tämä vilkastutti Irlannin ja Lontoon välistä liikennettä, koska myös Irlannin hallinto hoidettiin tämän jälkeen Lontoosta. Vuonna 1819 rakennusinsinööri Thomas Telford sai tehtäväksi parantaa tieyhteyttä Lontoon ja Holyheadin sataman välillä. Yksi parannuskohde oli sillan rakentaminen. Se valmistui vuonna 1826. Tämän jälkeen matkustusaika lyheni kaikkien muiden tienparannusten kanssa 9 tuntia ja oli 27 tuntia. Nykyään tämä matka taittuu viidessä ja puolessa tunnissa.
Kuvia sillasta

Sillan piirustukset
Silta vuoden 1840 tienoilla
Sillan maalaus vuonna 2005
Aiheesta muualla

Kuvia tai muita tiedostoja aiheesta Menain riippusilta Wikimedia Commonsissa
Metal Gear Rising: Revengeance

| Metal Gear Rising: Revengeance |
| --- | --- |

Kehittäjä:  Platinum Games
Julkaisija:  Konami
Jakelija:  Steam, Humble Store, Google Play, PlayStation Store ja Microsoft Store
Ohjaaja:  Kenji Saito
Tuottaja:  Atsushi Inaba
Suunnittelija:  Yoji Shinkawa
Käsikirjoittaja:  Etsu Tamari
Säveltäjä:  Jamie Christopherson
Pelisarja:  Metal Gear
Julkaistu:  NA 19. helmikuuta 2013EU 21. helmikuuta 2013
Lajityyppi:  toimintapeli, hack and slash
Pelimuoto:  yksinpeli
Ikäluokitus:  PEGI 18  USK 18 
Alusta:  PlayStation 3, Xbox 360, Windows
Jakelumuoto:  Blu-ray, DVD
Lisää peliartikkeleitaVideopelien teemasivulla
Infobox OK     : 
Metal Gear Rising: Revengeance on Platinum Gamesin kehittämä ja Konamin julkaisema Metal Gear -pelisarjan videopeli. Peli julkaistiin PlayStation 3:lle ja Xbox 360:lle helmikuussa 2013.
Pelin päähahmona on sarjan aiemmista osista tuttu Raiden kyborgininjan muodossa. Siinä missä aiemmat sarjan osat panostivat hiiviskelytoimintaan, Rising on huomattavasti nopeatempoisempi hack and slash -tyylinen toimintapeli.
Alun perin tarinan oli tarkoitus sijoittua sarjan toisen ja neljännen osan välille, mutta pelin kehittäjän vaihduttua myös tarinan ajankohta vaihdettiin. Risingin tarina sijoittuu Metal Gear Solid 4: Guns of the Patriotsin jälkeiseen tulevaisuuteen, jossa kyborgit ovat yleinen näky taistelukentillä.
Kehitys

Peli julkistettiin virallisesti vuoden E3 2009 -tapahtumassa nimellä Metal Gear Solid: Rising. Ensimmäisten tietojen mukaan pelin kehittäjänä olisi ollut Konamin Kojima Productions. Kuitenkin pelin kehitystyössä nousi esiin ongelmia ja kehitystiimi ei ollut tyytyväinen. Vuoden 2010 lopulla Hideo Kojima oli jo valmis peruuttamaan pelin julkaisun, mutta hän silti piti pelin ideoista ja halusi niiden pysyvän hengissä. Tällöin pelin kehitystyö päätettiin siirtää Platinum Games -pelitalolle.
Joulukuussa 2011 pidetyssä Spike Video Game Awards -tapahtumassa ilmoitettiin kehittäjän vaihtumisesta virallisesti, ja pelille oli annettu uusi nimi Metal Gear Rising: Revengeance.
Aiheesta muualla

Metal Gear Rising: Revengeance MobyGamesissa (englanniksi)
INTERVIEW : The Truth Behind RISING - Hideo Kojiman ja muiden kehittäjien haastattelu pelin kehitystyöstä Konamin virallisella YouTube-kanavalla
Markku Linnusmäki

| Henkilötiedot |
| --- | --- | --- | --- |
Syntymäaika: 30. maaliskuuta 1956 (ikä 68)
Syntymäpaikka: Tampere, Suomi
Pelipaikka: hyökkääjä
Pituus: 181 cm
Lempinimi: Linse
Seurat
| Vuodet | Seura | O | (M) |
| 1973–1974 | TaPa | 2 | (1) |
| 1975–1977 | IlvesP | 18 | (18) |
| 1978–1986 | Ilves | 155 | (50) |
| 1987–1988 | PP-70 | 13 | (1) |
| Yhteensä | Yhteensä | 188 | (70) |
 Seurajoukkueuran tilastot kattavat vain kansalliset sarjat.
Markku Juhani Linnusmäki (s. 30. maaliskuuta 1956 Tampere) on entinen suomalainen jalkapalloilija. Hän oli pelipaikaltaan hyökkääjä.
Linnusmäki on Tampereen Palloilijoiden kasvatti. Hän debytoi seuran riveissä Mestaruussarjassa kaudella 1973. Kun TaPa yhdistyi Ilves-Kissojen kanssa Tampereen Ilvekseen, siirtyi Linnusmäki pelaamaan II divisioonaan sen reservijoukkue Ilves-Palloon. Kaudella 1977 hän oli joukkueensa paras maalintekijä III divisioonassa 18 maalillaan. Seuraavaksi vuodeksi Linnusmäki nousi Ilveksen edustusjoukkueeseen, joka pelasi I divisioonassa. Ilves voitti kauden päätteeksi sarjan ja nousi Mestaruussarjaan, Linnusmäen viimeistellessä seitsemän maalia.
Toisena pääsarjavuotenaan Linnusmäki pelasi henkilökohtaisesti parhaan kautensa voittaen maalikuninkuuden tekemällä runkosarjassa 13 maalia ja osuen myös neljästi karsintasarjassa. Hän oli mukana voittamassa myös Suomen Cupia. Seuraavina kausina Linnusmäki ei yltänyt samoihin lukemiin, mutta lukeutui kuitenkin Ilveksen avainpelaajiin hyökkäyksessä. Viimeiset vuotensa pääsarjassa hän tuli kentälle enimmäkseen vaihdosta. Kaudeksi 1987 Linnusmäki siirtyi II divisioonassa pelanneeseen Tampereen Peli-Poikiin, jossa pelasi uransa viimeiset kaksi kautta ennen lopettamistaan 32-vuotiaana.
Saavutukset

Mestaruussarjan paras maalintekijä 1979
Suomen Cup 1979
Metal Gear (kuvitteellinen ase)

Metal Gearit ovat Konamin suositussa Metal Gear -pelisarjassa esiintyviä kuvitteellisia mechoja. Metal gearit ovat ydinaseilla aseistettuja, kahdella jalalla käveleviä panssarivaunuja. Metal Gear -pelien tarinassa päähenkilön päätavoitteena on useimmiten tuhota Metal Gear.
Juoneen kuulumattomat pelit

Metal Gear Acid:ssa yksi maailman suurimmista yhtiöistä, BEAGLE, rakentaa Lobito Islandilla Metal Gear KODOQUEta. Nimi tulee japanin sanasta "kodoku", joka tarkoittaa karkotusta. Olemalla yksi suurimmista Metal Geareista, sillä on varaa pitää kahta suurta suojakilpeä käsien tilalla ,joissa on kauko-ohjattavat ohjukset. Molemmissa käsissä on neljä paikkaa ohjuksille, joka tietää yhteensä kahdeksan ohjuksen varustusta. Ne voivat myös muodostaa suojaavan kuoren sen ympärille samalla säästäen tilaa. KODOQUElla on myös sädetykki lähellä jalkoja, ja jos suojakilvet tuhoutuvat pois tieltä, se voi käyttää päässään olevaa suunnatonta plasmatykkiä, jonka laukaisu voidaan estää vain tuhoamalla neljä hallintapaneelia. Muista Metal Geareista poiketen sillä on monta eri ohjaamoa yhden sijaan, ja sitä on suojelemassa vartiointirobotteja. Kun se oli tuhottu Lobito Islandilla, sen romu tuotiin Saintlogicille, jossa se korjattiin. Se tuhosivat uudestaan Solid Snake ja Venus.
Metal Gear Acid 2:essa esitellään tähän asti raskaimmin aseistettu Metal Gear Chaioth Ha Qadesh, jonka nimi tarkoittaa keterin kielellä "pyhiä eläviä olentoja". Muista Metal Geareista poiketen se voi ampua ydinohjuksia, mutta käyttää pääaseena neutronipommia, ja sitä voidaan ohjata joko käsin tai tekoälyllä nimeltä EGO (Enhanced Governing Organization System). Sen rakensi Saintlogic-yhtiö ohjaamaan useita muunneltuja supersotilaita sekä vahtirobotteja, mutta yhtiön varapresidentti tohtori Thomas Koppelthorn kaappasi sen kostaakseen kaikille, jotka olivat mukana Praulian verilöylyssä, jossa hänen vaimonsa sai surmansa. Sen aseisiin kuuluu neutronipommi, ohjukset, konekiväärit, vesi ja laserleikkurit sekä muista peleistä otettu Vector Cannon, joka tuhoaa kaikki varusteet, sekä Metal Gear Mk.II, joka asettaa sen kortit järjestykseen. Se tuhoutui Solid Snaken ja Venuksen hyökättyä sen kimppuun. Sen viimeinen käyttäjä oli Solid Snake, joka kiipesi laukaisimeen ohjuksen tilalle ja laukaisi itsensä karatakseen huomaamatta, mutta samalla murtaen jokaisen luunsa.
Markku Lonkila

Markku Kalle Lonkila (s. 1956) on suomalainen sosiologi, laulaja ja sanoittaja. Hän toimii sosiologian professorina Jyväskylän yliopistossa. Hän on myös pop rock -yhtyeen Kotka Rankki Ohutta Yläpilveä jäsen.
Lonkila väitteli valtiotieteiden tohtoriksi Helsingin yliopistossa vuonna 1999. Hän kertoo tutkivansa sosiaalista mediaa, yhteiskunnallisia liikkeitä, sosiaalisia verkostoja, sosiaalisen median merkitystä kansalaisaktivismissa ja poliittisessa aktivismissa, Venäjän yhteiskuntaa ja politiikkaa sekä venäjänkielistä internetiä ja sosiaalista mediaa.
Julkaisut

Markku Lonkila: Social networks in post-Soviet Russia: continuity and change in the everyday life of St. Petersburg teachers (väitöskirja). Aleksanteri-instituutti 1999.
Markku Lonkila ja Minna Piipponen: Social networks and civic culture in Estonia and North-western Russia. Joensuun yliopisto 2002.
Anna-Maija Castrén, Markku Lonkila ja Matti Peltonen (toim.): Between sociology and history: essays on microhistory, collective action, and nation-building. Suomalaisen Kirjallisuuden Seura 2004.
Risto Alapuro, Ilkka Liikanen ja Markku Lonkila (toim.): Beyond post-Soviet transition: micro perspectives on challenge and survival in Russia and Estonia. Aleksanteri-instituutti 2004.
Markku Lonkila: Networks in the Russian market economy. Palgrave Macmillan 2011.
Miika Franssila

| Miika Franssila |
| --- | --- |

Henkilötiedot
Syntynyt: 17. huhtikuuta 1993 (ikä 31) Luumäki, Suomi
Kansalaisuus:   Suomi
Jääkiekkoilija
Lempinimi:  Frankki
Pelipaikka:  puolustaja
Maila:  vasen
Pituus:  182 cm
Paino:  92 kg
Seura
Seura:  GKS Katowice
Sarja:  Polska Hokej Liga
Pelinumero:  17
Pelaajaura
Pääsarjaura:  2013–
Aik. seurat:  HPK (SML) TuTo (Mestis) Peliitat (Mestis) Sport (SML) Hermes (Mestis) Espoo United (Mestis) Sheffield Steelers (EIHL) Dunaújvárosi Acélbikák (EL)
Miika Franssila (s. 17. huhtikuuta 1993 Luumäki) on suomalainen jääkiekkopuolustaja, joka pelaa Puolan Polska Hokej Ligan GKS Katowicessa. Hän on itse kuvaillut pelityyliään melko hyökkääväksi.
National Health Service

Englannin NHS:n logo.
Pääsisäänkäynti Queen's Medical Centre -sairaalaan Nottinghamissa. Sairaala on  osa Englannin NHS:n toimintaa.
National Health Service on Yhdistyneen kuningaskunnan julkinen terveydenhuoltojärjestelmä, joka jakautuu neljään alueelliseen osaan. Englannissa NHS:n osa tunnetaan nimellä National Health Service, mutta Skotlannissa on NHS Scotland ja Walesissa NHS Wales. Pohjois-Irlannissa osan nimi on Health and Social Care in Northern Ireland. Siten vain Englannin osa tunnetaan virallisesti nimellä National Health Service. Kaikki osat toimivat itsenäisesti.
National Health Service on suuri terveysalan toimija. Esimerkiksi pelkästään sen Englannin toimintayksiköissä työskenteli vuonna 2018 yhteensä 1,3 miljoonaa työntekijää.
Osin tai kokonaan National Health Servicen piirissä olleita ohjaavia ja toimeenpanevia kansanterveyteen ja hyvinvointiin liittyviä viranomaistoimintoja on eriyttetty omiksi virastoikseen. Esimerkiksi Englannissa toimi huhtikuusta 2013 vuoteen 2021 saakka Public Health England (PHE) (jonka tilalle tuli vuonna 2021 UKHSA). Huhtikuusta 2020 lähtien Skotlannissa on toiminut Public Health Scotland (PHS), joka on osa NHS Scotlandia. Myös Walesissa Public Health Wales on NWS Walesin yksikkö. Nämä kansanterveyslaitokset vastaavat osaltaan esimerkiksi tartuntatautitilanteen (esimerkiksi koronaviruksen) seuraamisesta ja siihen liittyvästä ohjeistuksesta alueellaan.